6.2.2023.
HR
Službeni list Europske unije
C 45/23
Tužbeni razlozi i glavni argumenti U prilog osnovanosti tužbe tužitelj ističe četiri tužbena razloga. 1.
Prvi tužbeni razlog, koji se temelji na nezakonitosti upravne istrage.
Prema tužiteljevu mišljenju, istražitelji su prekoračili činjenični i vremenski okvir nadležnosti koju im je dodijelilo tijelo za imenovanje. 2.
Drugi tužbeni razlog, koji se temelji na nezakonitosti odluke o odbijanju žalbe.
Tužitelj u tom pogledu ističe da načelo dobre uprave iz članka 41.
Povelje Europske unije o temeljnim pravima nije poštovano i da tužitelj nije imao pravo na nepristran tretman svojeg slučaja. 3.
Treći tužbeni razlog, koji se temelji na nepoštovanju prava obrane.
Tužitelj tvrdi da ne postoji konkretna optužba koja se odnosi na činjenicu za koju ga se tereti. 4.
Četvrti tužbeni razlog, koji se temelji na nedostatku dokaza.
Prema tužiteljevu mišljenju, povrede članaka 12. i 21.
Pravilnika o osoblju nisu dovoljno pravno dokazane te se ne mogu staviti tužitelju na teret kako bi se opravdala stegovna mjera ukora.
Tužba podnesena 10. prosinca 2022. – Fibrecycle/EUIPO (BACK-2-NATURE) (Predmet T-772/22) (2023/C 45/31) Jezik postupka: engleski Stranke Tužitelj: Fibrecycle Pty Ltd (Helensvale, Australija) (zastupnik: T. Stein, odvjetnik) Tuženik: Ured Europske unije za intelektualno vlasništvo (EUIPO)
Podaci o postupku pred EUIPO-om Predmetni sporni žig: međunarodna registracija žiga u kojoj je naznačena Europska unija u odnosu na žig BACK-2-NATURE – prijava za registraciju br.
1 485 655 Pobijana odluka: odluka drugog žalbenog vijeća EUIPO-a od 5. listopada 2022.
u predmetu R 1699/2020-2
Tužbeni zahtjev Tužitelj od Općeg suda zahtijeva da: — poništi pobijanu odluku; — naloži EUIPO-u snošenje troškova.
Tužbeni razlog — povreda članka 7. stavka 1. točke (b) Uredbe (EU) 2017/1001 Europskog parlamenta i Vijeća.